גליון וועד הצלת בני ישראל ובנות יעקב מס' 1

בנשיאות גדולי ישראל שליט"א

סכנה גדולה! אש במחנה!!!

איתא בגמרא בבא קמא (דף ס' ע"א): אמר רבי שמואל בר נחמני אמר רבי יונתן אין פורענות באה לעולם אלא בזמן שהרשעים בעולם, ואינה מתחלת אלא מן הצדיקים תחלה שנאמר "כי תצא אש ומצאה קוצים", אימתי אש יוצאה, בזמן שקוצים מצוין לה, ואינה מתחלת אלא מן הצדיקים תחלה, שנאמר: "ונאכל גדיש", ואכל גדיש לא נאמר אלא ונאכל גדיש שנאכל גדיש כבר.

ובזוהר הקדוש שמות דף ג ע"ב: רָאשֵׁי הָעָם שֶׁיּוֹדְעִים וְלֹא מוֹחִים בִּידֵיהֶם, נֶעֱנָשִׁים בַּתְּחִלָּה, שֶׁכָּתוּב קַח אֶת כָּל רָאשֵׁי הָעָם וְהוֹקַע אוֹתָם לַה' נֶגֶד הַשָּׁמֶשׁ. רַבִּי אַבָּא אָמַר, מַה זֶּה נֶגֶד הַשָּׁמֶשׁ? נֶגֶד הַבְּרִית שֶׁנִּקְרֵאת שֶׁמֶשׁ, וְעָלֶיהָ נֶאֱמַר (תהלים פד) כִּי שֶׁמֶשׁ וּמָגֵן ה' אֱ-לֹקִים. שֶׁמֶשׁ וּמָגֵן - זוֹ בְּרִית קֹדֶשׁ. מַה שֶּׁמֶשׁ זוֹרֵחַ וּמֵאִיר לָעוֹלָם, אַף כָּךְ בְּרִית קֹדֶשׁ זוֹרֵחַ וּמֵאִיר אֶת גּוּף הָאָדָם. מָגֵן - מַה מָּגֵן הוּא כְּדֵי לְהָגֵן עַל הָאָדָם, אַף כָּךְ בְּרִית קֹדֶשׁ מְגִנָּה עַל הָאָדָם, וּמִי שֶׁשּׁוֹמֵר אוֹתָהּ, אֵין נֶזֶק בָּעוֹלָם שֶׁיּוּכַל לִקְרַב אֵלָיו, וְזֶהוּ נֶגֶד הַשָּׁמֶשׁ.
- רָאשֵׁי הָעָם יִתָּפְסוּ בְּכָל דּוֹר וָדוֹר בְּחֵטְא זֶה, אִם יוֹדְעִים וְלֹא מְקַנְּאִים לוֹ, מִשּׁוּם שֶׁחוֹבָה זוֹ עֲלֵיהֶם לְקַנֵּא לַקָּדוֹשׁ בָּרוּךְ הוּא בַּבְּרִית הַזאת, מִי שֶׁמַּכְנִיס קְדֻשָּׁה זוֹ לְרָשׁוּת אַחֶרֶת, עָלָיו כָּתוּב (שמות כ) לֹא יִהְיֶה לְךָ אֱ-לֹהִים אֲחֵרִים עַל פָּנָי. לֹא תִשְׁתַּחֲוֶה לָהֶם וְלֹא תָעָבְדֵם כִּי אָנֹכִי ה' אֱ-לֹקֶיךָ אֵ-ל קַנָּא. וְהַכֹּל קִנְאָה אַחַת. וְלָכֵן נִדְחֵית שְׁכִינָה מִלְּפָנָיו. מִי שֶׁמְּשַׁקֵּר בִּבְרִית קֹדֶשׁ שֶׁחֲתוּמָה בִּבְשַׂר הָאָדָם, כְּאִלּוּ מְשַׁקֵּר בְּשֵׁם הַקָּדוֹשׁ בָּרוּךְ הוּא. מִי שֶׁמְּשַׁקֵּר בְּחוֹתַם הַמֶּלֶךְ, מְשַׁקֵּר בַּמֶּלֶךְ, וְאֵין לוֹ חֵלֶק בֵּאֶ-לֹקֵי יִשְׂרָאֵל אִם לֹא בְּכֹחַ תְּשׁוּבָה מַתְמֶדֶת (יתרה).

מורי ורבותי יש מגפה גדולה בכלל ישראל, כבר יצא אש ומצאה קוצים (בבא קמא דף צ"ב ב'): תנן במתני' כל המחובר לטמא טמא כל המחובר לטהור טהור, ותנינא בברייתא רבי אליעזר אומר לא לחנם הלך זרזיר אצל עורב אלא מפני שהוא מינו אמר ליה רבא לרבה בר מרי מנא הא מילתא דאמרי אינשי קרית חברך ולא ענך רמי גודא רבה שדי ביה אמר ליה "יען טהרתיך ולא טהרת מטומאתך לא תטהרי עוד", ובמאירי שם: מצווה גדולה להוכיח את חברו תמיד, ולהשיבו מדרך רעה לדרך טובה, ואם רואה שדבריו נשחתים ואינו ראוי לקבל תוכחה, אינו צריך להלאות עצמו בדבר זה אלא יניחנו ויפול ברשעו דרך צחות אמרו קריתיה לבר עמיתך ולא עני דחי גודא עלויה.

ידע כל אחד ואחד לשמור את בני ביתו וילדיו הצדיקים מפני הפגעים הרעים שמסתובבים ומכלים את כרם בית ישראל, מידי יום ביום שומעים שמועות רעות על טרוריסטים רוחניים שתופסים ילדים ופוגעים בהם והורסים אותם לכל החיים, וצריך לשמור את הילדים בשבע עיניים, על כן ידע כל אחד כאשר הוא רואה טרוריסט כזה או שומע עליו צריך להודיע למשטרה מיד, ונדפס בספר משם הסטייפלער זי"ע שטוב לו שישב בכלא משיסבול בכף הקלע, ואולי יהיה לו תקנה.

השבוע ברחוב נחל דולב תפסו השבוע בפרשת נח אנשי דור המבול, 4 ילדים והרסו אותם לכל ימי חייהם. וכן התגלה לארגון הידוע .... שיש יותר מ-40 טרוריסטים, משועממים שתופסים ילדים וילדות, ויש על כך גם כן מצלמות.

לתוקפי הילדים, הגיל לא משחק תפקיד: השבוע הותקף ילד כבן חמש במתחם תלמוד תורה בשכונת גאולה בירושלים. הילד שב מבוהל ובוכה מהתלמוד-תורה, וסיפר להוריו על מה שהתרחש. ההורים בדקו וגילו על גופו עדויות לתקיפה האכזרית. - בשנה האחרונה, יותר ויותר תושבי רמת בית שמש, רובם עולים מארה"ב, אוזרים עוז להתלונן במשטרה על חשדות להתעללות בילדיהם מצד מורים בבתי ספר. אבל הקהילה מתנכלת למתלוננים, ואינן לעזר.

עוד עצה אמרו גדולי ישראל, שכל ועד בית יעשו מצלמות ווידאו במעגל סגור, וגם שישקיף על הרחוב כנגד כניסת הבית, כדי שידעו במשך 24 שעות מה הולך, וכך יפחדו ויסורו ממנו מרעים וכל מיני מרעין בישין.

ולא לתת לילדים לעלות במעלית לבד, ולא ללכת לשכנים לבד, כי מי יודע את יצר לב האדם, וכל ערום יעשה בדעת לשמור על היהלומים נשמות בנינו ובנותינו.

הרבנים שפוסקים לטלפן תיכף ומיד למשטרת ישראל 100, ולא לשאול בכלל לרבנים ולשום בן אדם, רק תיכף ומיד שקורה משהוא לטלפן 100.

הגה"צ פאר הדור רבי אליישיב זצוקלהה"ה

הגה"צ רבי משה האלברשטם זצ"ל - הגה"צ רבי שמואל וואזנער שליט"א - הגה"צ רבי משה שטרבוך שליט"א - הגה"צ רבי מענדל שפראן שליט"א - הגה"צ רבי שמואל קמינצקי שליט"א,
ועוד הרבה רבנים - ונדפס בירחון קובץ ישורון

- וועד הצלת בני ישראל ובנות יעקב -